Koningsprotea

Die koningsprotea (Protea cynaroides), ook bekend as die reuseprotea, koningsuikerbos of heuningpot, is 'n blom en die grootste lid van die Protea-genus en is deel van die fynbos-bioom. Die plant is endemies aan Suid-Afrika en kom voor vanaf die Sederberg tot Port Elizabeth. Die struik het meer as een stam en word tot 2 m in deursnee en ook tot 2 m hoog. Dit blom regdeur die jaar.

Die plant spruit weer uit na 'n vuur. Die saad word deur die wind versprei en die plant is eenslagtig. Die aktiwiteite van voëls is verantwoordelik vir die bestuiwing. Die plant groei in sandsteengrond op hoogtes van 0–1 500 m.

Nasionale embleem 
Die koningsprotea is die nasionale blom en sportembleem van Suid-Afrika. Dit verskyn op die wapen van Suid-Afrika en die Suid-Afrikaanse nasionale krieketspan (Proteas) se bynaam is aan dié plant ontleen.

Fotogalery

Sien ook 
 Lys van Nasionale Simbole van Suid-Afrika
 Alfabetiese lys van Suid-Afrikaanse bome
 Lys van proteaspesies

Bronne 
 Inligtingsblad van die Suid-Afrikaanse Regering 
 Die Protea Atlasprojek  van die Nasionale Botaniese Instituut
 REDLIST Sanbi
 PlantZAfrica
 Protea Atlas
 Plants of the World Online

Eksterne skakels 

Protea
Flora van Suid-Afrika
Endemiese plante van Suid-Afrika
Struike
Blomme
Nasionale simbole van Suid-Afrika